Betty Davis

Denne artikkelen er om sangeren Betty Davis og ikke skuespilleren Bette Davis.

Betty Davis (opprinnelig Betty Gray Mabry; født 26. juli 1944 i Durham i Nord-Carolina i USA, død 9. februar 2022 i Homestead i Pennsylvania) var en amerikansk sangerinne, og Miles Davis' andre kone.

 Liv og virke
 Bakgrunn
Betty Mabry ble født i Durham i Nord-Carolina. Hun utviklet en interesse for musikk da hun var rundt ti år, og ble introdusert for forskjellige bluesmusikere av bestemoren, Beulah Blackwell, mens hu bodde på hennes gård i Reidsville.

Som tiåring flyttet hun med familien til Homestead, en forstad til Pittsburgh, der hennes far Henry tok arbeid på et stålverk.

Hun bestemte seg for å forsøke en karriere innen showbusiness etter å ha sett sin far danse som Elvis Presley.

Karriere
Hun flyttet til New York City i 1960-årene og arbeidet som modell og sanger. Her møtte hun flere andre musikere inkludert Jimi Hendrix og Sly Stone. Hun møtte Miles Davis i 1967 og giftet seg med han i september 1968. I løpet av det ene året de var gift hadde hun stor innflytelse på Miles. Hun var mer enn bare forsidepike og en sangtittel i Miles Davis-albumet Filles de Kilimanjaro, Betty bidro til å plante frøet til Miles framtidige eksperimenter med å introdusere trompeten til psykedelisk rock-gitaristen Jimi Hendrix og funk-nyskaperen Sly Stone. Jimis vennskap med Miles hjalp til åpne trompetspilleren for nye ideer om jazz.

Ryktet sier at Jimi og Betty hadde et forhold (noe Betty har benektet) som framskyndet slutten på ekteskapet med Davis, men Jimi og Miles beholdt vennskapet og i 1970 så Miles hvor hans og Jimis musikk krysset hverandre. Miles' album Bitches Brew forandret jazzen ugjenkallelig og ledet den i tidsepoken med  jazz-fusion. Ingen har snakket om hvor Miles fikk tittelen fra, men mange spekulerer i om ikke Miles subtilt ga en hyllest til kvinnen, hvis kryssende forhold sporet til albumets opphav. Det er vanskelig å si hvor mange av Bettys sanger som igjen var inspirert av Miles. Han skrev to dikt til henne og det er lett å forestille seg at han er målet til Bettys alltid tilstedeværende og utvetydige «he».

I 1973 ble hennes første album Betty Davis utgitt. Det inneholdt imponerende tekster og var veldig funky med sanger som «Anti Love Song». Betty Davis hadde ikke suksess som sanger. Hennes åpne seksuelle holdning var kontroversiell på den tiden. Noen av hennes forestillinger ble boikottet og hennes sanger ikke spilt på radio etter press fra religiøse grupper. Betty Davis ga ut to studioalbum til: They Say I'm Different (1974) og Nasty Gal (1975). Disse albumene ble heller ingen kommersielle suksesser. Hun ga opp og vendte tilbake til Pennsylvania. Materialet fra et opptak i 1979 ble til slutt til to nye album: Hangin' out in Hollywood (1995) og Crashin' from Passion (1996). Et samlealbum, Anti Love: The Best of Betty Davis, ble gitt ut i 2000.

Bette Davis døde av kreft i sitt hjem i Homestead i Pennsylvania den 9. februar 2022, i en alder av 77 år.

 Diskografi 
 Singler 
År  Single  Plateselskap  Bemerkninger 196?  "The Cellar"/"???"  Independent Release  1. single; Produsert av Lou Courtney 1964  "Get Ready For Betty" / "I'm Gonna Get My Baby Back"  DCP  2. single 1968  "It's My Life" / "Live, Love, Learn"  Columbia  3. single 1973  "If I'm In Luck I Might Get Picked Up" / "Steppin In Her I. Miller Shoes" Just Sunshine   1973  "Ooh Yea" / "In The Meantime"  Just Sunshine    1974  "Shoo-B-Doop And Cop Him" / "He Was A Big Freak"  Just Sunshine   1974  "Git In There" /"They Say I'm Different"  Just Sunshine   1975  "Shut Off The Lights" / "He Was A Big Freak"  Island  

 Studioalbum 
År  Album  Plateselskap  Bemerkninger 1973  Betty Davis  Just Sunshine  Light in the Attic (gitt ut på nytt i 2009)  1. studioalbum; produsert av Greg Errico 1974  They Say I'm Different  Just Sunshine  Light in the Attic (gitt ut på nytt i 2009)  2. studioalbum; produsert av Betty Davis 1975  Nasty Gal  Island  Light in the Attic (gitt ut på nytt i 2009)  3. studioalbum; produsert av Betty Davis 2009  Is It Love or Desire?  Light in the Attic  4. album; Spilt inn i 1976 og gitt ut 2009

Referanser

 Eksterne lenker 



Kategori:Sangere fra USA
Kategori:Personer fra Pittsburgh
Kategori:Personer fra Durham i Nord-Carolina
Kategori:Personer fra Homestead i Pennsylvania
Kategori:Personer fra New York City